Жаңа әліпбиді білім жүйесіне енгізу тыңғылықты түрде пысықталып жүргізіледі - Ерлан Сағадиев
DATE: 15:28, 31 Қазан 2017 | GMT +5
TITLE: Жаңа әліпбиді білім жүйесіне енгізу тыңғылықты түрде пысықталып жүргізіледі - Ерлан Сағадиев
URL: https://kaz.inform.kz/news/zhana-alipbidi-bilim-zhuyesine-engizu-tyngylykty-turde-pysyktalyp-zhurgiziledi-erlan-sagadiev_a3080567/
META: DATE: 15:28, 31 Қазан 2017 | GMT +5
TOTAL WORDS: 164
AUTHOR(S):
TEXT: «Өздеріңіз білесіздер, бүгінде ғалымдар жұмыстарын жалғастырып жатыр. Осы орайда емлеереже керек, бізге грамматиканы жазып, қажетті сөздіктерді шығару керек, сондай-ақ терминологияны пысықтау қажет. Жалпы, белгіленген ауқымды жұмыс жүзеге асырылғаннан кейін, біз апробация процесін бастаймыз», - деп түсіндірді Е. Сағадиев Орталық коммуникациялар қызметіндегі баспасөз мәслихатында. Осы орайда министр латын қарпіне көшу үдерісі іріктелген мектептерде, студенттік ортада жүргізілетінін атап өтті. Тек осындай тыңғылықты пысықталған шаралардан кейін ғана бірінші сыныпқа дейінгі және бірінші сынып ұстаздарын даярлау басталады. «Барлық қажетті деген жұмыстар ескерілгеннен кейін ғана латын графикасындағы қазақ тілі әліпбиін білім беру жүйесіне, мектептерде әрі университеттерде енгізудің кестесін талқылаймыз», - деп нақтылады министр. Оның айтуынша, осы үлкен жұмыстың әрбір кезеңін ведомство мұғалімдермен, мектеп директорларымен, университет педагогтарымен, сарапшылармен талқылап, сәйкесінше ұсыныстар республикалық комиссияға жолданады. «Бүгінде студенттік ортада, журналистер арасында еріктілердің кең шоғыры пайда болғанын байқап отырмыз, сондықтан апробация бұқаралық сипатқа ие болады деп ойлаймын», -деді Е. Сағадиев. Бұдан бұрын хабарланғандай, ҚР Мәдениет және спорт министрі Арыстанбек Мұхамедиұлы Қазақстан Үкіметі қазақ тілінің латын графикасын енгізу бойынша жұмыс тобы құрылатанын атап өтті
